परिवार। यह शब्द एक भविष्यवाणी है।
जिस परिवार में आप जन्म लेते हैं, वह भविष्यवाणी है आप क्या बनेंगे, क्या करेंगे,
पर यह सदस्यता एक बाध्यता के साथ आती है।
आपकी सफलता के साथ-साथ आपकी असफलता भी आपके परिवार की सफलता या
असफलता बन जाती है।
पर जिनके साथ हमारा ख़ून का रिश्ता है, उनका हम पर क्या ऋण है?
क्या यह उस ऋण से ज़्यादा है जो किसी राह चलते अजनबी का हम पर है?
"101 स्टोरीज़ ऑफ़ द ग्रेट बैलेज़"
क्या कोई ऐसा क्षण है जहाँ हम कोई सीमा-रेखा खींच सकते हैं?
ऐसा क्षण जहाँ हम अपने परिवार वालों की कीमत पर अपनी सुरक्षा कर सकते हैं?
क्या ओवेन केव उस सीमा-रेखा को पार कर गया था?
हैलो। कैसे हैं आप, बग अँकल?
यह लो।
खुशबू ऐसी है जैसे यह बहुत कुछ कहना चाहती हैं।
-मेरी सूची में जो थीं, तुम सब ले आईं? -हाँ।
धन्यवाद।
इसकी खुशबू कुछ अलग है।
मैं वॉलडन पौंड तक चली गई थी।
यह पुरानी ख़रीदनी पड़ी। लायब्रेरी में से किसी ने ली हुई थी।
तुम हमेशा से चालाक थीं, पॉप-टार्ट।
यह खुशबू से वाणिज्य लग रही है। इसे वापस ले जाओ।
आप क्या सुन रहे हो?
तुम्हें।
तुम्हारी आवाज़ लोगों का ध्यान खींच लेती है।
तुम्हारी माँ की तरह।
मैं उन्हें मिलने के लिए कब्रिस्तान जाने की सोच रही थी।
-मेरे साथ आना चाहोगे? -नहीं।
हम कुछ फूल लेकर, गेट बंद होने से पहले कार में वहाँ पहुँच सकते हैं।
तुम बचपन में ऐसा ही करती थीं।
क्या?
अपनी माँ के पास भागती थीं जब भी तुम्हारी श्रीव से अनबन होती थी।
आपने उसके बारे में सुन भी लिया?
बेतार का तार। सरकार से ज़्यादा विश्वसनीय है।
-अब तुम उसका क्या करोगी? -मैं?
वह क्या करेंगे?
कुछ नहीं।
जब श्रीव तुम्हें देखता है, उसे तुम्हारी प्यारी मुस्कान, सुँदर आँखें नहीं दिखतीं।
उसे अपनी बेटी नहीं दिखती। उसे केवल अपनी...गलतियाँ नज़र आती हैं।
वह उस सब के बारे में नहीं सोचते। तीस साल बीत चुके हैं।
वह आदमी तुम्हारी माँ की मौत के एक सप्ताह बाद जेल चला गया था।
तुम्हें अकेला, बेसहारा छोड़ गया था।
वह भूला नहीं है। मेरा विश्वास करो। यह उसे अंदर से खाए जाता है।
सत्य की तलाश
चौथी कड़ी / परिवार
सोचा शायद तुम मुझे यहाँ मिल जाओ।
तुम्हें यह बंद करना होगा, लेनी।
तुम बार-बार ऐसे आकर मुझे परेशान नहीं कर सकतीं।
क्या तुम सच में आकर बिना मिले जाने वाली थीं?
मैं यहाँ तुम्हारे लिए नहीं आई हूँ।
तुम्हें यह समझ नहीं आता? मुझसे यह कहलवाना ज़रूरी था?
रुको। तुम्हें क्या लगता है उन्होंने तुम्हें वसीयत प्रबंधक क्यों बनाया?
मेरे ख्याल से हम दोनों इस सवाल का जवाब जानते हैं।
क्योंकि मुझे लगता है उन्होंने ऐसा यह सुनिश्चित करने के लिए किया कि तुम घर आओगी।
कम से कम एक बार।
मैं लड़ाई नहीं करना चाहती, लेनी। उफ़, मुझे यह सब कुछ नहीं चाहिए।
बहुत बुरा हुआ।
मैं उनको तुम्हारे जितना ही प्यार करती थी, और वह मुझे प्यार करती थीं।
-मैं यह जानती हूँ। -जानती हो?
क्या तुम जानती हो, जब उनकी मौत हुई, मैं उनके साथ कार में थी?
मैं यह सब नहीं सुनना चाहती।
हम वहाँ उलटे लटके हुए थे और लोग हमें निकालने की कोशिश कर रहे थे।
ऐसा लगा कई घंटे बीत गए पर उन्होंने बताया केवल 18 मिनट बीते थे।
-बस करो। -और मैंने उनको मुरझाते हुए देखा,
और फिर वह बस...
मर गईं।
मेरी आँखों के सामने उनकी जीवन ज्योति बुझ गई।
मैं जीविका के लिए यही करती हूँ।
मैं परिवर्तन लाने में लोगों की मदद करती हूँ, अपने स्पर्श के लिए जानी जाती हूँ
तो कितनी क्रूर स्थिति होगी कि मैं वहाँ अपनी सीट-बेल्ट से बँधी पड़ी थी,
और वह वहाँ लटकी हुई मर रही थीं?
मैं उनके पास थी, इतनी पास कि उनके बदन की गरमी महसूस कर सकती थी,
पर मैं उन्हें छू नहीं सकती थी, चाहे मैं कुछ भी कोशिश...
-हे भगवान, लेनी। -वह कुछ कहना चाह रही थीं,
पर उनके मुँह में ख़ून भर रहा था,
तो मुझे बिलकुल नहीं पता वह क्या कहना चाहती थीं।
क्या मुझे उन्हें अलविदा कहने का अधिकार नहीं?
क्या मुझे अधिकार नहीं... कि मैं क्रिया-कर्म की रस्मों में भाग लूँ?
मैं हूँ जो यहाँ रही थी, तुम नहीं।
लेनी, उसके ऊपर से हटो!
मुझे माफ़ कर दो।
ऐसे होते हैं हम जब एक-साथ होते हैं।
हमेशा से, एक-साथ हम ऐसे ही रहे हैं।
सूज़न का काम ख़त्म होने के बाद, मैं चली जाऊँगी, लेनी।
जब एक औरत अपने पति से बेवफ़ाई करती है और उसके प्रेमी की हत्या हो जाती है,
स्वाभाविक है कि सबसे पहले उसके पति पर शक जाएगा।
इस कहानी में, वह औरत मेलनी केव है और पति है, ओवेन केव।
उसके पास एक सीधी-साफ वजह थी।
पर अकेली वजह तो किसी को हत्यारा नहीं बनाती।
उसके पास चाहे जितनी बड़ी वजह हो, उसका साक्ष्य और भी मजबूत था।
या ऐसा हमें लगा।
ओवेन केव, एक पुलिस अफ़सर, डिटेक्टिव, उस रात ड्यूटी पर था।
यह सवाल कि वह यह कर सकता था या नहीं, वहाँ शुरू होकर वहीं ख़त्म हो जाना चाहिए था।
पुलिस के अभिलेखों के अनुसार...
हंगामा / शांति भंग की शिकायत
पहला 911 फ़ोन 3.30 पूर्वाह्न पर पहुँचा
...ओवन केव शांति भंग होने की एक शिकायत पर 3.30 पूर्वाह्न पर पहुँचा।
शांति भंग होने की शिकायत से जाने के बाद,
पुलिस अभिलेखों की अगली प्रविष्टि तक, जो 4.44 पूर्वाह्न पर घरेलू हिंसा की
शिकायत थी, ओवेन का कुछ अता-पता नहीं था।
उन 74 मिनटों में,
ओवेन केव अपनी गश्त छोड़ कर बहर्मन के घर जा सकता था।
शायद चक बहर्मन का सामना करने के लिए, वह आदमी जिसे वह कभी "दोस्त" कहता था।
वह आदमी, जो वह जानता था, उसकी पत्नी के साथ सो रहा था।
क्या ओवेन केव ने चक बहर्मन की हत्या की?
केवल दो लोग इसका जवाब जानते थे।
ओवेन का पार्टनर, जॉर्ज हटनर, उनमें से एक था,
और उसने मरते दम तक यह राज़ नहीं खोला।
केवल ओवेन ही वह दूसरा व्यक्ति है जो सच्चाई जानता है।
और मेरा मानना है कि उसके बेटे, वॉरेन को यह सच जानने का हक है।
चलो। उठो। जैक्स, उठो।
चलो, आलसी।
अरे, अरे, उससे आराम से बात करो।
हैलो। मेरी याद आई? हँ?
चलो, जैक्स। बैठो।
वापस स्वागत है, होम्स। अच्छा लगा तुम्हें मरा हुआ ना देखकर।
हाँ। मेरे लिए अच्छा है मैं मरा नहीं।
तुम्हारे जाने के बाद उन्होंने मुझे प्रभारी बना दिया। सर्वोच्च होना अच्छा लगा।
ज़्यादा लगाव ना लगा लेना...
कुत्तों से।
वे आते-जाते रहते हैं। वे हमारे नहीं हैं।
चलो, जैक्स। बैठो।
हमारे बीच सब ठीक है, है ना?
मुझे मारने की कोशिश किसने की थी?
तुमने कुछ सुना है?
नहीं।
पर मैं अपने कान खुले रखूँगा।
ठीक है।
पर मुफ़्त में नहीं।
बिना किसी को दिखे बातें सुनना, आसान नहीं है।
मैं तुम्हारा ध्यान रखूँगा।
केनाइन्स एंड कॉन्स
चौहत्तर मिनट का अंतराल, बहर्मन घर? डिट. केव / हटनर?
मुझे उन दो गवाहों से बात करनी होगी जिन्होंने 911 को वह फ़ोन किए थे।
पता करना होगा अगर उन्हें ओवेन के बरताव में कुछ अजीब लगा।
दोनों फ़ोनों के बीच उसके पास बहर्मन के घर जाने के लिए पर्याप्त समय था।
-तुम्हें थोड़ा धीरे बढ़ना होगा, पॉपी। -तुम्हें नहीं लगता वह कुछ छिपा रहा है।
पता नहीं। शायद छुपा रहा हो। इसका मतलब यह नहीं कि उसने वह हत्या की है।
गश्त के दौरान पुलिसवाले काफ़ी कुछ करते हैं।
क्या यह कोई स्वीकारोक्ति है?
मैं बस कह रहा हूँ, चक के बहुत से प्रशंसक थे। उनमें से काफ़ी थोड़े सनकी थे।
बात में दम नहीं है।
और फिर तुम्हारा वह लड़का, वॉरेन।
मैं जानता हूँ यह तुम्हारे कथानक के अनुरूप नहीं पर मुझे अभी भी वही हत्यारा लगता है।
ठीक है।
अगर मैं तुम्हारी कुछ बातों से सहमत हो जाऊँ...
क्या तुम मानोगे उन 74 मिनटों की जानकारी कुछ अधूरी है?
-हाँ। -इतने आराम से?
अरे, मैं कोई पेचीदा इनसान नहीं हूँ।
फिर तो मेरे साथ आकर इन गवाहों से बात करने में तुम्हें कोई एतराज़ नहीं होगा।
एक भूतपूर्व पुलिसवाले का साथ होना उपयोगी रहेगा।
ठीक है फिर। मैं आज रात को तुम्हें लेने आ जाऊँगा।
डेज़िरी
तुममें झगड़ा चल रहा है क्या?
अपनी आँखें सड़क पर रखो।
चिरपरिचित पॉपी। अगर तुम उसे देखना नहीं चाहते, तो सोचो वह मौजूद नहीं है।
पर डेज़िरी भी तुम्हारे जितनी ही बुरी है।
तुम नहीं जानते कि बात क्या है।
रहने दो। मैं तुम्हारे घरवालों से तुमसे ज़्यादा मिलता हूँ।
पता है उसका बरताव कैसा था जब हमारा रिश्ता टूटा था?
तुम तो शहर छोड़ कर चली गईं। मुझे यहाँ रह कर सबका गुस्सा झेलना पड़ा।
क्या इसलिए तुमने एक साल बाद शादी कर ली?
भई, मैं जब कुछ ठान लेता हूँ तो करके छोड़ता हूँ।
पर हम दोनों जानते हैं उसका नतीजा क्या रहा, है ना?
तुम्हारी बेटी अब कितने साल की है?
ट्रिनी 15 वर्ष की है। मेरे जानने वालों में सबसे होशियार है।
तुम्हारे सिवाय।
वह अलग-अलग कॉलेज देखने के लिए सड़क के रास्ते जाना चाहती है।
और मैं सच कह रहा हूँ, पॉप, उसने पूरी योजना बहुत अच्छी तरह बनाई है।
उसने कार से जाने के समय का हिसाब लगाया है। हवाई यात्राएँ। यहाँ तक कि हम कहाँ रहेंगे।
पर...
-क्या? -उसकी माँ।
वह उसे भेजने के लिए तैयार नहीं।
यह मुझे बहुत परेशान कर रहा है।
मेरी अब उससे लड़ने की बिलकुल इच्छा नहीं होती।
तुममें लड़ने की इच्छा हमेशा होनी चाहिए। अपनी बेटी की खातिर।
केरा रियोस?
जी?
मेरा नाम पॉपी पार्नेल है। मैं एक पत्रकार हूँ। यह मेरे सहयोगी हैं।
मार्कस किलेब्र्यू।
इसमें देर लगेगी?
ओह, हम जल्दी कर लेंगे।
इस आदमी के बारे में जो संभव है, वह सब हम पता लगाने की कोशिश कर रहे हैं।
हमें लगता है यह आपके घर से 911 पर हुई एक शिकायत के लिए आया था।
हैलोवीन की रात। सन् 1999।
इसने वरदी नहीं पहनी हुई थी।
-ओवन केव? -मुझे इसका नाम नहीं याद।
-पर मुझे यह याद है इसने मुझे धोखा दिया। -इसने आपको धोखा दिया?
इसे यहाँ आए दो मिनट भी नहीं हुए थे कि इसे कोई फ़ोन आ गया।
-जब उसका फ़ोन बजा, वह चला गया? -हाँ।
उससे खिझा हुआ भी लग रहा था।
उसने अपने पार्टनर को पकड़ा और चला गया।
मेरे बारे में बिलकुल भूल गया।
धन्यवाद।
आभारी हैं। धन्यवाद।
सूज़न कार्वर की कमी बहुत ख़लेगी। वह हमारे छोटे से स्कूल की जान थी।
ऐला। मेरी नज़रों के सामने रहना।
कितनी स्नेही इनसान थी।
और एक विशेष गुण था सब को महसूस करवाने का कि उन्हें देखा और सुना जा रहा है।
जब मैं क्राउन अकैडमी में आई,
सूज़न को यहाँ पर सात साल हो चुके थे,
पर उसने तुरंत मुझे सब में शामिल कर लिया।
मैं आभारी हूँ कि मुझे उसे जानने का मौक़ा मिला।
मैं आभारी हूँ कि तुम सब को उसके साथ समय बिताने का मौक़ा मिला।
मैं जानती हूँ कि उसके बिना हर दिन बिताना बहुत कठिन होगा।
तुम अपनी बेटी को लेकर आई?
-यह छोटा सा स्थान वह जगह हो सकती है... -जो भी ज़रूरी हो।
...जहाँ हम सब उन क्षणों में आ सकते हैं जब हमें उसकी सबसे ज़्यादा याद आएगी।
आप लोग दो हैं।
आप कौन हो?
मैं जोज़ी हूँ। मैं तुम्हारी मम्मी की बहन हूँ।
तुम कौन हो?
मैं ऐला जोसेफ़ीन हूँ।
हैलो। तुम्हें मिलकर अच्छा लगा, ऐला जोसेफ़ीन।
तुम कहो, "आपसे मिलकर अच्छा लगा, जोज़ी आँटी?"
आपसे मिलकर अच्छा लगा, जोज़ी आँटी।
तुमने शादी कर ली?
-नहीं। -उसने अच्छा जीवन बिताया।
-हम सब तुम्हारे पद-चिह्नों पर चलें। -कोई बच्चे?
तुम्हें कभी भी भुलाया नहीं जाएगा।
नहीं।
सुश्री कार्वर की कक्षा अब उनके सम्मान में एक गीत गाएगी
और फिर हम एक पेड़ लगाएँगे।
मैं सूज़न के परिवार से आगे आने का अनुरोध करूँगी ताकि हम शुरू कर सकें।
आप आ रही हो?
माँ के फ़ोन आ रहे हैं।
उसके हाथों में पूरी दुनिया है
-उसके हाथों में पूरी... -लड़कियों! अंदर आने का समय हो गया।
नहीं, लेनी, तुम नहीं जा सकतीं!
वॉरेन! मुझे जाने दो!
जोज़ी? जोज़ी आँटी?
-उसके हाथों में हवा है -जोज़ी आँटी?
और बारिश है
क्या आप हमारे घर खाना खाने आएँगी?
उसके हाथों में हवा है और बारिश है
तुम्हारे आने से हमें खुशी होगी।
उसके हाथों में पूरी दुनिया है
जिस रात चक की मौत हुई, क्या तुम्हारी और ओवेन की लड़ाई हुई थी?
नहीं।
पक्का?
ओवेन को कोई फ़ोन आया था जिससे वह परेशान हो गया। मुझे पता लगाना है वह कौन था।
ओवेन ने चक को नहीं मारा, पॉपी।
वह गलत है पर उसे सच में विश्वास है कि वॉरेन ने यह किया है।
वह हमारे परिवार को बरबाद नहीं करता।
नहीं तो, वह...
मैं आपको अस्पताल ले चलती हूँ।
रुको।
यहाँ अँदर।
हिलना मत।
भाई।
सब ठीक है?
तुम बताओ मुझे।
मैं थोड़ी जानकारी टटोल रहा था।
और तुम्हें अनुमति किसने दी?
सवाल पूछना स्वाभाविक है।
जवाबों की इच्छा करना स्वाभाविक है।
लेकिन आदेश ना मानना स्वाभाविक नहीं है।
तो फिर मुझे क्या करना चाहिए?
ऐसे ही खुले-आम घूमूँ, बिना यह जाने कि किसने मुझे मारने की कोशिश की?
जिस आदमी ने तुम पर हमला किया, उसे पैरोल नहीं मिलेगी।
वह दोबारा अपनी हद पार नहीं करेगा। कभी नहीं।
पर तुम भी नहीं करोगे।
तुम समझ रहे हो कि मैं तुम्हें सीमित क्यों कर रहा हूँ?
मेरी आत्मा को बचाने की कोशिश?
तुम्हारी आत्मा जाए भाड़ में। मुझे कोई फ़र्क नहीं पड़ता।
पर अगर कोई लड़ाई करता है, सभी कैदी बंद कर दिए जाते हैं।
किसी पर हमला होता है, सभी कैदी बंद कर दिए जाते हैं।
और यह सब झंझट मेरे धंधे पर असर डालता है।
यह नहीं हो सकता।
समझे?
तुम ठीक हो?
-यह लो। -अब ठीक हूँ।
कुछ समय तक यह पूरे होश में नहीं रहेंगी।
समझ गई। मैं इनके साथ रहूँगी।
मेलनी?
कोई बात नहीं अगर उस रात तुम लोगों की लड़ाई हो रही थी।
कोई तुम्हें दोष नहीं देगा।
अगर ओवेन गुस्से में था और उसने उस गुस्से में कुछ किया...
उसने जो किया, उसके लिए वही ज़िम्मेवार है।
उसे बुलाने में तुम्हारी कोई गलती नहीं है।
मैं जानती हूँ।
लड़ाई किस बारे में थी?
मैंने फ़ोन किया था...
मैंने उसे बताया कि मैं उसे छोड़ कर जा रही हूँ।
तुमने ओवेन से कहा कि तुम उसे छोड़ कर जा रही हो?
ओवेन गुस्से से आगबबूला हो गया था। वह इतना...
वह...
मैं बहुत थक गई हूँ।
ठीक है।
और हम गलत पार्किंग की जगह में थे।
सूरज ढलने लगा था और हम वापस पार्क में नहीं जाना चाहते थे।
ठीक बात है। हाँ, मैंने भालूओं के बारे में बोर्ड देखा था।
मैं बहुत डरी हुई थी।
भालू बहुत तेज़ होते हैं।
-होते तो हैं। -हाँ।
-बिजली की तरह तेज़। -हमने पैदल चलने का फ़ैसला किया।
शायद एक घंटे के बाद हमें किसी ने अपनी कार में बिठाया?
-बहादुर जोड़ी थी। -हाँ।
और वह औरत सारा समय इस पर लाइन मार रही थी।
-तुम सदा यही कहती हो। उसने ऐसा नहीं किया। -किया था।
मम्मी, मुझे शौचालय जाना है।
तुम्हें मेरी मदद तो नहीं चाहिए ना?
मुझे आपका साथ चाहिए।
ओह, अच्छा, फिर तो हम अभी आते हैं।
हाँ।
माफ़ करना, हम तुम्हें बोलने का मौक़ा ही नहीं दे रहे।
नहीं, कोई बात नहीं। सच में। मुझे अच्छा लगा।
परेशानी से थोड़ा ध्यान हट जाता है।
हाँ। तुम्हारे लिए यह सब बहुत अजीब होगा।
एक तरह से।
चाहे तुम मानो या ना मानो, लेनी तुम्हें बहुत याद करती थी।
लेनी, उसके ऊपर से हटो!
क्या आप फिर से आकर हमारे साथ समय बिताएँगी, जोज़ी आँटी? मुझे आपको देखना अच्छा लगता है।
मुझे भी तुम्हें देखना अच्छा लगता है।
काश आप यहाँ होतीं जब मैं पैदा हुई थी।
मुझे अब चलना चाहिए।
कल बहुत लंबा दिन है।
तो... मैं तुम्हें अन्त्येष्टि पर मिलूँगी। धन्यवाद।
जोज़ी। जोज़ी, रुको। रुको।
पता है जब से मैं यहाँ आई हूँ, लगातार क्या सोच रही हूँ?
तुम्हारा चेहरा...
और वह कैसा दिख रहा था जब मेरी आँख खुली
और मैंने पाया तुम मेरे चेहरे पर तकिया दबा रही थीं जिससे मुझे सांस नहीं आ रही थी।
-तुमने मुझे मारने की कोशिश की। -नहीं।
सूज़न आँटी ने तुम्हें खींच कर मेरे ऊपर से हटाया।
नहीं, मैं जानती हूँ, पर...
उस समय मेरे मन पर बहुत गहरा घाव था। सच में।
मेरे मन और शरीर का हर हिस्सा हर समय दुखता था। मैं हर चीज़ से नाराज़ थी।
मैं जानती हूँ कि यह बात बेतुकी है,
पर मैं चाहती थी तुम भी वह महसूस करो जो मैं महसूस कर रही थी।
अच्छा? मैं चाहती थी तुम भी वह दर्द और डर महसूस करो।
मैं उस सब में इतनी बुरी तरह डूबी हुई थी और...
मैं तुम्हें मारने की कोशिश नहीं कर रही थी, जोज़ी।
मैं ख़ुद को मारने की कोशिश कर रही थी।
पर अब मैंने अपनी ज़िंदगी पर नियंत्रण कर लिया है।
हैलो?
हाँ, मुझे यह दिख रहा है।
और इसीलिए मुझे लगता है अच्छा होगा अगर मैं अन्त्येष्टि के तुरंत बाद चली जाऊँ।
हम यह समय साथ बिता सकते हैं और फिर...
क्या?
जैसे कि तुम यह नहीं समझतीं। लेनी, कृपया, मैं जानती हूँ तुम यह समझ रही हो।
मैं जानती हूँ तुम महसूस कर सकती हो इस परिवार में फिर से वही चीज़ वापस आती हुई।
वह बस...
-सुनो। -एक मिनट रुको।
तुम्हारी माँ गिरफ़्तार हो गई है।
-क्या? -सेंध लगाकर घुसने के लिए।
यह।
तुम्हारी नई जगह?
मैं इस सुँदर घर का ज़रा सा हिस्सा भी बरबाद नहीं होने देना चाहती।
हाँ।
तुम ठीक हो?
हाँ, बिलकुल।
उस रात जो जेल में हुआ, तुम उस बारे में बात करना चाहोगी?
अभी नहीं।
तुम ज़्यादातर किसी से बचती नहीं फिरती, सिवाय अपने पिता के।
मुझे कुछ समय चाहिए।
श्रीव ने एक सीमारेखा लांघ ली।
मेरा मतलब, मेरे परिवार में ऐसा कोई व्यक्ति नहीं है
जो कभी भी परिवार के किसी अन्य सदस्य से मारपीट करेगा।
-मारपीट काफ़ी कठोर शब्द है। -हाँ, है।
यह तुम्हारी और मेरी परवरिश का फ़र्क है।
हम ऐसे बरताव तो नहीं कर सकते जैसे वह हुआ ही नहीं। उससे किसका फायदा होगा?
अच्छा, बताओ, तुमने क्या सोचा है?
उसे पेचीदा होने की ज़रूरत नहीं है।
यहाँ पर कुछ भी सरल नहीं है।
मेरे पिता बीमार हैं।
वह मानसिक तौर पर स्वस्थ नहीं है। उन्हें नहीं पता था वह क्या कर रहे हैं।
फिर उनको किसी डॉक्टर के पास लेकर जाओ। उनकी जाँच कराओ। स्थिति स्पष्ट होने दो।
समय आ गया है। कुछ तो करना होगा।
मैं सबको इस बात पर सहमत कराने की कोशिश कर रही हूँ।
नहीं। इंतज़ार मत करो।
अगर उनका दिमाग इतना हिल गया है कि वह अपनी ही बेटी पर हाथ उठाते हैं,
वह भी उसके पति के सामने...
नहीं।
मैं चाहता हूँ, इस सप्ताह के अंत तक उनकी जाँच करा ली जाए।
अगर नहीं हुई तो मैं उनके विरुद्ध निरोधक आदेश जारी करवाऊँगा।
मैं सारे फ़ॉर्म पहले ही भर चुका हूँ। मुझे बस उन्हें जज के पास लेकर जाना है।
-तुम गंभीर हो? -पूरी तरह।
देखो, मुझे तुम्हारे पिछड़े, पुराने ज़माने के परिवार को
इस सदी में घसीट कर लाना ही है, चाहे जो हो जाए।
मेनलो पार्क पुलिस दैनिक अभिलेख
ओवन केव का दूसरा 911 फ़ोन, 4.44 बजे वाली रहस्यमयी औरत?
कार्मेला आइज़ैक्स। कोई अता-पता नहीं।
दूसरा 911 फ़ोन 4.44 पूर्वाह्न पर पहुँचा
उसका अस्तित्व ही नहीं?
मैंने सब देखा। लाइसेंस, पुलिस के रिकॉर्ड, मृत्यु प्रमाण-पत्र, मानसिक रोग संस्थान।
केवल कैलीफ़ोर्निया में ही नहीं, राष्ट्रीय डाटाबेसों में।
दिसंबर, 1999 के बाद से उसका कोई रिकॉर्ड ही नहीं है।
उसने एक घरेलू हिंसा के विषय में फ़ोन किया था।
मैंने एक बार "टाइम्स" में घरेलू हिंसा की समस्या पर एक श्रृंखला पेश की थी।
पीड़ित अपने दुर्व्यवहारी से छुपने के लिए अकसर अपने नाम बदल लेते हैं।
मैं तुमसे आगे हूँ। नाम बदलना सार्वजनिक प्रक्षेत्र में है।
सिवाय तब जब पीड़ित के अनुरोध पर उन्हें गुप्त रखा जाए।
देखती हूँ अगर मार्कस कुछ जानकारी निकलवा सकता है।
अच्छा विचार है। बाद में बात करती हूँ।
तो, कैसे करते हो तुम यह?
पता है, सब यही जानना चाहते हैं।
नहीं, सच में, तुमने हमारे लापता गवाह को कैसे ढूँढा?
मेरे साथ एक फ़ाइल क्लर्क काम करता था। उसने कुछ लोगों से जानकारी निकलवाई।
वह आदमी अभी भी सरकारी दफ़्तर में है?
वह औरत।
अब समझी।
तुम्हें मुझे रात नहीं बिताने देनी चाहिए थी।
मैं जब आ सकी, आ गई।
आप पुराने घर में क्यों गई थीं? क्या कर रही थीं आप वहाँ पर?
पुरानी यादें ताज़ा कर रही थी।
मुझे नहीं पता आप क्या कर रही हैं पर आपको बंद करना होगा। अच्छा?
-चाहे जो भी है। बंद करो। -तुम्हें अधिक आभारी होना चाहिए।
मैं वहाँ अपने लिए नहीं थी। मैं वहाँ तुम्हारे और तुम्हारी बहन के लिए थी।
हे भगवान।
तुम्हें जोज़ी मिली क्या?
नहीं।
सूज़न की अन्त्येष्टि तक जेल से बाहर रहने की कोशिश करो, कृपया।
भाड़ में जाए सूज़न।
देखो, मैं केवल साबित करने की कोशिश कर रहा हूँ कि मुझे झूठा फँसाया गया था।
मुझे यह समझ नहीं आता किसी अश्वेत लड़की को तुम्हारी इतनी चिंता क्यों है।
क्या कुछ है जो तुम हमें नहीं बता रहे?
वह अपने कार्यक्रम में तुम पर हुए हमले के बारे में कुछ कहेगी?
शायद लोग तुम्हें सहानुभूति के केक भेजने लगें।
पता है क्या?
अगर तुम मेरे साथ अच्छे रहे, डायसन,
तो मैं उसे कहकर अगली बार उसके कार्यक्रम में तुम्हें डलवा सकता हूँ,
और फिर वह सारी दुनिया को विश्वास दिला देगी
कि उस टेप पर वह तुम नहीं थे जिसने उस बूढ़ी औरत को सिर में गोली मारी थी।
यह कैसा रहेगा?
लड़कों।
मेरे आगे दो मैक्सिकन अंदर आते हुए तुम्हारी बातें कर रहे थे।
मैंने हाई स्कूल में स्पैनिश पढ़ी थी। उनकी सारी बातें समझ आ गईं।
तो? कौन था वह?
उन्होंने कहा कि वह बंदूक लाएँगे और वापस आकर मुझे मार देंगे।
-किसने? -मेरे पिता ने।
तो मैंने पुलिस को बुलाया। वे जल्दी से आ गए।
केवल एक आदमी। एक डिटेक्टिव।
क्या यह था वह?
वही लग रहा है।
क्या आप मुझे इसके बारे में कुछ बता सकती हैं?
वह बहुत दयालु था। अनुभवी। उसने मेरी मदद करने की कोशिश की।
पर वह थोड़ा...उद्विग्न था?
अक्तूबर के महीने में भी पसीनो-पसीन हो रहा था। बाहर गरमी नहीं थी।
उसने कहा उसकी रात बहुत लंबी और व्यस्त थी।
मुझे अगले दिन समझ में आया उसका क्या मतलब था।
क्या मतलब था उसका?
अगली सुबह मुझे कालीन पर लाल धब्बे दिखे।
मैं उसे साफ़ करने लगी तो पता चला वह ख़ून था।
डिटेक्टिव केव सुबह 4.44 पर तुम्हारे घर आया तो उसके जूतों पर ख़ून था?
-हाँ। -तुम्हें यक़ीन है?
हाँ। हमें कालीन बदलवाने पड़े थे।
चल!
केव। कब?
कैसे?
अब मैं तुमसे क्या करवाना चाहता हूँ?
मैं चाहता हूँ तुम बीते समय में जाओ और ठीक काम करो।
ओवेन। कौन था वह?
कुछ नहीं, ऐसे ही।
तुम्हें छुपने के लिए यही जगह मिली थी क्या?
एसी लगा हुआ है।
तो?
तो।
मैं तुम्हें कहते हुए सुनना चाहती हूँ, ज़ोर से और साफ़-साफ़, "पॉपी, तुम सही थीं।"
मैं यह तब कहूँगा जब यह सच में सच हो जाएगा। पर एक चीज़ ज़रूर कहूँगा।
कमीना ज़्यादा से ज़्यादा कसूरवार लग रहा है।
मेरा मतलब, मुझे नहीं लगता मैं कभी अपने जूतों पर ख़ून लेकर घर आया हूँ।
और मैं ओकलैंड पुलिस विभाग में था।
वह डरा हुआ है। आशा है डर के मारे अपने होश खो रहा हो।
देखा, बिलकुल यही, तुम्हारे चेहरे का यह भाव युद्ध जितवा सकता है।
तो क्या हो रहा है? हम जश्न मनाएँगे या क्या?
बिलकुल। कहाँ चलें? द नॉक में तो नहीं।
कब तक अपनी बहन से नहीं मिलोगी?
-भाड़ में जाएँ वह सब। -उफ़। क्या हो गया?
-छोड़ो। जाने दो। -बिलकुल नहीं। बताओ मुझे।
-छोड़ दो। -क्यों?
क्योंकि मैं कह रही हूँ।
पता है, मुझे यह लहज़ा याद है। तुम मशहूर थीं इसके लिए।
आ बैल मुझे मार, तुमने किया।
पर उस समय, जब हम एक-दूसरे के करीबी दोस्त थे,
मैं मशहूर था, इस लहज़े की कतई परवाह ना करने के लिए।
इसलिए, अब बता दो।
मुझे ऐसा महसूस हो रहा है जैसे सबने मिलकर मेरी घेराबंदी कर दी है।
तुमने बार पर छापा पड़ने के बारे में सुना होगा?
हाँ, मैंने सुना था।
हालात घूमफिर कर वहीं वापस पहुँच गए।
ओवेन ने अपने गुँडे हमारे पीछे लगा दिए और स्थिति बिगड़ती चली गई।
उन्होंने एक बकवास वारंट पर साइडी को गिरफ़्तार कर लिया। उसकी बेइज़्ज़ती की।
डैडी को बहुत ज़ोर से गुस्सा आ गया।
उन्होंने मेरा गला पकड़ लिया।
क्या?
मेरे पास शब्द नहीं हैं। और शब्द मेरे पास हमेशा होते हैं।
जिस तरह उन्होंने मुझे देखा...
मेरी बात सुनो।
तुम अपने पिता की नज़र से डर नहीं सकतीं,
और किसी बेईमान पुलिसवाले को अपने परिवार से अलग होने का
कारण तो बिलकुल नहीं बनने दे सकतीं।
मेरा मतलब, तुम सब कुछ ठीक चाहे ना कर पाओ, पर तुम्हें कोशिश तो करनी ही चाहिए।
चाहे वह जैसा भी लगे।
किरोगा, जैक्स को कुछ हो गया है।
जब मैं नहीं था तो इसकी देखभाल कौन करता था?
हम सब की बारियाँ बँधी हुई थीं।
किसी ने इसे कुछ खिलाया है जो नहीं खिलाना चाहिए था।
इधर आओ। देखो ज़रा।
मैं जानता हूँ मुझ पर हमला तुमने किया था, कमीने।
नहीं, यार। कसम से।
मैं जानना चाहता हूँ क्यों।
तुम गलत समझ रहे हो।
मुझे किसी ने सुपारी दी थी, अच्छा? कृपया।
-बकवास। -मैं सच कह रहा हूँ।
मेरी गर्लफ़्रेंड ड्रग रखने के जुर्म में पकड़ी गई। वे मेरे बेटे को ले जाते।
उसने सब रफ़ा-दफ़ा करवा दिया।
मुझे नाम चाहिए।
वह पुलिसवाला जो तुम्हें मिलने आया था।
अरे! इसे हटाओ मेरे ऊपर से!
एक साथ लोगों का परिवर्तन और प्रशिक्षण
छोड़ो, जैक्स, छोड़ो!
हटाओ इसे!
बहुत थक गई ज़िंदगी की कठिनाईयों से
अब बिलकुल साफ़ दिख रहा है
सीमा-रेखा अब पास ही है
मैं बस सांस ले पा रही हूँ, हाँ, हाँ
मुझे यह गाना बहुत पसंद है। बहुत रूमानी है।
वह तुम्हें कुछ नहीं देने वाली, हर्बी, तो बस करो।
-हैलो। -हैलो।
अभी नहीं। अच्छा, क्यों ना मैं खाना बनाऊँ, तुम आ जाओ, और हम तीनों...
क्या हम बात कर सकते हैं?
तुम कर सकती हो।
ठीक है।
मुझे अफ़सोस है तुम्हें ऐसे गिरफ़्तार कर लिया गया।
मुझे अफ़सोस है कि उन अफ़सरों ने तुम्हारे साथ ऐसा बरताव किया।
मुझे अफ़सोस है कि उन्होंने तुम्हें शर्मिंदा किया।
मुझे अफ़सोस है तुम्हें उस याद के साथ जीना पड़ेगा। ऐसा नहीं होना चाहिए था।
तुम्हें अफ़सोस है उन अफ़सरों ने वह किया जो उन्होंने किया।
-उसमें तुम कहाँ से आ गईं? -इस सब के लिए बहुत जल्दी है।
हम इस परिवार में उन्हें अफ़सर भी नहीं कहते।
विशेषकर जब वह तुम्हारी वजह से मेरी बार बंद करने की कोशिश कर रहे हों।
मैं समझ गई, डैडी। कोई बात नहीं।
तो तुम क्या कहलवाना चाहती हो मुझसे? "सब ठीक है?" "हममें कोई नाराज़गी नहीं?"
-तुम चाहती हो मैं झूठ बोलूँ? -मैं सब ठीक करना चाहती हूँ।
उन्होंने पार्किंग की टिकटों के कारण कपड़े उतार कर मेरी तलाशी ली। इसे कैसे ठीक करोगी?
मेरी फ़ोटो वहाँ से मिटा सकती हो?
या मेरी नौकरी की जगह जाकर समझा सकती हो मैं काम पर क्यों नहीं आई?
पता है मुझे परिवीक्षा पर डाल दिया गया है?
-साइडी... -रहने दो।
मैं यहाँ लड़ने नहीं आई हूँ।
सच कह रही हूँ, नन्ही बहना।
ठीक है।
मैं जानती हूँ आप मुझसे नाराज़ हैं, डैडी, और वह जायज़ है।
-पर मैं भी आपसे नाराज़ हूँ। -तुम नाराज़ हो?
पता है क्या, डैडी? मैं आपको कुछ छूट दे दूँगी क्योंकि जानती हूँ आप ठीक नहीं हो।
मेरे पिता मेरे साथ वह कभी नहीं करते जो आपने मेरे साथ उस दिन किया।
अचार, भुने प्याज़, आलू के चिप्स। बहुत बढ़िया। धन्यवाद।
देखो, मैं जानता हूँ जब वे मेरे आसपास होते हैं तो
सब ठीक होने का दिखावा करते हैं।
पर वे सब वह पॉडकास्ट सुन रहे हैं, है ना?
मुझे नहीं लगता इससे किसी की कार्यक्षमता पर असर पड़ा है, सर।
मैं बस बताना चाहता हूँ कि वह पार्नेल औरत जो कुछ कह रही है, सब अटकलबाजियाँ हैं।
बकवास है।
मैं समझती हूँ।
सीड्रोस, तुम्हारा ऑर्डर तैयार है।
मुझे ऐसी श्रद्धांजलियाँ बिलकुल पसंद नहीं जो सच्ची नहीं होतीं।
वे जो ऐसी पुण्यात्माओं का ख़ाका खींचती हैं
जिन्होंने अपना सारा पैसा दान कर दिया, कभी कोई बुरा शब्द मुँह से नहीं निकाला।
तो...
मेरे लिए बहुत महत्वपूर्ण था कि मैं यह बताए बिना इस मंच से ना जाऊँ
कि मेरी सूज़न आँटी को बुरे शब्द बहुत अच्छे लगते थे।
यह उनकी सबसे पसंदीदा चीज़ थी: एक अच्छा बुरा शब्द।
जब मैं छोटी थी...
कभी-कभी मुझे लगता था जैसे मैं अपने दिमाग के अँदर कैद हूँ।
जैसे मेरा दिमाग कोई भूलभुलैयाँ है जिससे बाहर निकलने का कोई रास्ता नहीं है,
और वह सूज़न ही थी जिसने बाहर निकलने में मेरी मदद की।
और मैं अच्छी तरह जानती हूँ कि यदि वह ना होतीं तो आज मैं यहाँ खड़ी नहीं होती तो...
उसके लिए मैं उनका धन्यवाद करना चाहती थी।
अब अगर किसी को कोई याद बाँटनी है...
-बहुत बढ़िया था। -...या कोई अंतिम इच्छा बतानी है।
तुम्हें कुछ कहना चाहिए।
आप यहाँ अभी आकर वह कह सकते हैं।
मैं बहुत खुश हूँ कि तुम यहाँ हो। चाहे तुम हमेशा यहाँ ना रहो।
तुम्हारी माँ आई हैं।
हे भगवान, उन्होंने पी हुई है।
मुझे लगा तुमने बताया था वह नहीं आएँगी।
ऐलेक्स। कृपया।
-एरिन... -नहीं, मुझे भी शोक करने का हक़ है।
एक थैली के चट्टे-बट्टे। देखो तो ज़रा तुम्हें।
आप स्वयं को शर्मिंदा कर रही हैं। आपको यहाँ से जाना चाहिए।
सच में?
क्या मैं स्वयं को शर्मिंदा कर रही हूँ, जोजो?
माफ़ करना।
सूज़न मेरी छोटी बहन थी और हमारी आपस में कभी नहीं बनी।
और उसकी पसंद बहुत बेकार थी।
मैंने बताया था उसे।
उसके घटिया, सस्ते कपड़े, ऊँची एड़ी की चप्पलें,
बुने हुए स्वेटर...
केवल एक चीज़ थी जिस पर हम दोनों सहमत होते थे: मेरी बेटियाँ।
मैं उसे इसका श्रेय ज़रूर दूँगी।
जब यह छोटी थीं, वह रात को आकर मेरी मदद किया करती थी।
और वह एक बच्ची को उठाती थी और मैं दूसरी को।
और हम उन्हें गोद में झूला झुलाते हुए उनके लिए लोरी गाते थे।
तुम कहाँ जा रही हो, मुझे फ़र्क नहीं पड़ता
मैंने अपनी दुनिया खो दी है और मैंने अपना समय खो दिया है
तो कहाँ जाऊँ मैं? क्या देखूँ मैं?
मुझे बहुत से लोग अपने पीछे आते नज़र आते हैं
तो तुम कहाँ जा रही हो...
हमें बात करनी होगी।
तुम 518 फोंन्टाना ड्राइव में अपने जूतों पर ख़ून लेकर गए।
उसी रात जिस रात चक की हत्या हुई।
अगर मैं लंबे समय तक जीवित रही तो मुझे डर है मैं मर जाऊँगी
तो मैं तुम्हारे पीछे आऊँगी जहाँ भी तुम जाओगी
अगर तुम्हारा आगे बढ़ाया हाथ अभी भी मेरे लिए बढ़ा हुआ है
जिस राह पर हम चल रहे हैं हम अजनबी हैं
हम दो नहीं हैं, हम एक हैं
उपशीर्षक अनुवादक: मृणाल अग्रवाल